Բնապահպան Դավիթ Հակոբյանը մեզ հետ զրույցում ասաց, որ ոչ միայն Կապանի, այլև Հայաստանի զարգացման ապագան տեսնում են ոչ թե հանքարդյունաբերության որեւէ տեսակի, այլ ուրիշ ոլորտների զարգացման մեջ՝ բարձր տեխնոլոգիաներ, ռազմարդյունաբերություն, թեթև, սննդի արդյունաբերություն, օրգանական գյուղատնտեսություն: «Այսինքն՝ համարում ենք, որ պիտի կատարվի տնտեսության դիվերսիֆիկացիա՝ այդ խոշոր, արդեն իսկ գործող ընկերություններից աստիճանաբար անցում կատարեն այլ տնտեսությունների»,- նշեց նա: